2002/124/EY: Komission päätös, tehty 13 päivänä helmikuuta 2002, jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä, tehdyn päätöksen 2001/218/EY muuttamisesta (tiedoksiannettu numerolla K(2002) 472)



Virallinen lehti nro L 045 , 15/02/2002 s. 0056 - 0057



Komission päätös, tehty 13 päivänä helmikuuta 2002, jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä, tehdyn päätöksen 2001/218/EY muuttamisesta (tiedoksiannettu numerolla K(2002) 472) (2002/124/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2001/33/EY(2), ja erityisesti sen 16 artiklan 3 kohdan, sekä katsoo seuraavaa: (1) Jos jäsenvaltio arvioi, että Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroinen) välitön kulkeutumisvaara sen alueelle toisesta jäsenvaltiosta on olemassa, se voi väliaikaisesti toteuttaa tarvittavia lisätoimenpiteitä suojautuakseen kyseiseltä vaaralta. (2) Portugali ilmoitti muille jäsenvaltioille ja komissiolle 25 päivänä kesäkuuta 1999, että muutamat sen alueelta peräisin olevat mäntypuunäytteet oli havaittu mäntyankeroisen saastuttamiksi. Tämän vuoksi komissio antoi jäsenvaltioille luvan toteuttaa väliaikaisesti lisätoimenpiteitä mäntyankeroisen leviämisen estämiseksi muilla Portugalin alueilla kuin sellaisilla, joista tiedetään ettei mäntyankeroista esiinny niillä. Tällä hetkellä voimassa oleva lupa myönnettiin komission päätöksellä 2001/218/EY(3). (3) Elintarvike- ja eläinlääkintätoimiston lokakuussa 2001 tekemän lisäarvion ja Portugalin toimittamien lisätietojen perusteella vaikuttaa siltä, että mäntyankeroisen leviäminen on hävittämisohjelman soveltamisen seurauksena edelleen rajoittunut rajatulle alueelle. Puissa havaittiin kuitenkin edelleen oireita mäntyankeroisesta tehtäessä tutkimuksia alueella, joissa sitä tiedettiin esiintyneen aiemmin. (4) Vuonna 2001 tehdyissä virallisissa tutkimuksissa, joita muut jäsenvaltiot kohdistivat kyseessä olevasta jäsenvaltiosta peräisin olevaan puutavaraan, erilliseen kuoreen ja kasveihin Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. ja Tsuga Carr., otetuista ja analysoiduista näytteistä yhdessäkään ei havaittu esiintyvän mäntyankeroista. (5) Tämän vuoksi Portugalin on tarpeen toteuttaa edelleen mäntyankeroisen leviämistä koskevia valvontatoimia, joilla pyritään sen hävittämiseen. Muiden jäsenvaltioiden saattaa myös olla tarpeen jatkaa lisätoimenpiteiden toteuttamista suojautumissyistä. (6) Koska ei ole saatu uusia tietoja, joiden perusteella näitä toimenpiteitä pitäisi tarkistaa, päätöstä 2001/218/EY olisi jatkettava vielä rajoitetun ajan ja tehtävä siihen tarvittavat muutokset. (7) Kiireellisten toimenpiteiden tehokkuutta arvioidaan jatkuvasti vuosien 2002 ja 2003 aikana erityisesti Portugalin ja muiden jäsenvaltioiden toimittamien tietojen perusteella. Jos käy ilmi, että tässä päätöksessä tarkoitetut kiireelliset toimenpiteet eivät riitä estämään mäntyankeroisen leviämistä tai että näitä toimenpiteitä ei ole noudatettu, on suunniteltava tiukempia tai vaihtoehtoisia toimenpiteitä. (8) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/218/EY seuraavasti: 1) Korvataan 2 artiklan ensimmäisessä kohdassa päivämäärä "28 päivään helmikuuta 2002" päivämäärällä "28 päivään helmikuuta 2003". 2) Korvataan 4 artiklan toisessa kohdassa päivämäärä "15 päivään marraskuuta 2001" päivämäärällä "15 päivään marraskuuta 2002". 3) Korvataan 6 artiklassa päivämäärä "15 päivään joulukuuta 2001" päivämäärällä "15 päivään joulukuuta 2002". 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä helmikuuta 2002. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 127, 9.5.2001, s. 42. (3) EYVL L 81, 21.3.2001, s. 34.